Държавен вестник, бр. 103, 2005 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  103
(2) Член на бюрото е всеки застраховател,
получил лиценз по раздел II, буква “А”, т. 10.1
от приложение № 1, или който предлага задъл-
жителна застраховка “Гражданска отговорност”
на автомобилистите в Република България по
предвидения в този кодекс ред.
(3) Бюрото е представително национално
бюро за Република България по смисъла на
Вътрешните правила между бюрата, като учас-
тва и съдейства за функционирането на систе-
мата “Зелена карта” и задължителната застра-
ховка “Гражданска отговорност” на автомоби-
листите в държавите членки.
(4) Бюрото изпълнява и функциите на Ком-
пенсационен орган, като извършва плащания в
случаите по чл. 284. Средствата, необходими за
изплащане на обезщетения от Компенсацион-
ния орган, се определят в бюджета на Нацио-
налното бюро на българските автомобилни
застрахователи за съответната година.
(5) Когато към бюрото бъде предявена пре-
тенция за обезщетение, се прилага чл. 271, ос-
вен в случаите, когато действа като Компенса-
ционен орган.
(6) Организацията и дейността на бюрото се
уреждат в неговия устав.
Предоставяне на информация на бюрото
Чл. 283. (1) Органите на Министерството на
вътрешните работи уведомяват бюрото за път-
нотранспортните произшествия на територията
на Република България с участието на моторни
превозни средства, които обичайно се намират в
държава членка, за територията, на която тези
превозни средства обичайно се намират, както и
за техните регистрационни номера.
(2) Органите на националната полиция пре-
доставят на бюрото и сведенията относно заст-
раховката според документите и информация-
та, представени от водача на моторното пре-
возно средство.
(3) Бюрото изпраща получената информа-
ция на застрахователя и на националното заст-
рахователно бюро на държавата членка, къде-
то моторното превозно средство обичайно се
намира.
(4) Алинеи 1 и 2 се прилагат и при пътно-
транспортни произшествия с участието на мо-
торни превозни средства, които обичайно се
намират на територията на трета държава.
Компенсационен орган
Чл. 284. (1) Бюрото в качеството си на Ком-
пенсационен орган заплаща обезщетение на
увредено лице, пребиваващо в Република Бъл-
гария, когато:
1. застрахователят на виновния водач или
неговият представител за уреждане на претен-
ции в Република България не е изпълнил за-
дълженията си в срока по чл. 271, ал. 1, или
2. застрахователят на виновния водач не е
назначил представител за уреждане на претен-
ции в Република България.
(2) Право на обезщетение по ал. 1 има увре-
деното лице, което пребивава в Република Бъл-
гария, при условие че:
1. застрахователният договор на виновния
водач е сключен със застраховател, устано-
вен в държава членка, различна от Република
България;
2. застрахованото моторно превозно средство
на виновния водач обичайно се намира в държава
членка, различна от Република България, и
3. застрахователното събитие е настъпило
извън Република България в държава членка
или на територията на трета държава по време
на пътуване между териториите на две държа-
ви членки.
(3) Бюрото в качеството си на Компенсаци-
онен орган заплаща обезщетение на увредено
лице, пребиваващо в Република България, и
когато:
1. не е възможно да се определи моторното
превозно средство, което е причинило застра-
хователното събитие в държава членка, различ-
на от Република България;
2. в двумесечен срок от настъпването на зас-
трахователното събитие в държава членка, раз-
лична от Република България, не може да се
определи застрахователят на виновния водач, или
3. застрахователното събитие е настъпило в
Република България и е причинено от моторно
превозно средство по чл. 259, ал. 3, т. 2.
(4) Бюрото в качеството си на Компенсаци-
онен орган не изплаща обезщетение:
1. при условията на ал. 1, т. 2, когато увреде-
ното лице е предявило претенцията си за обез-
щетение направо пред застрахователя и в три-
месечния срок е получило мотивираното му
становище по претенцията, или
2. когато увреденото лице е предявило пре-
тенцията си към застрахователя по съдебен ред.
Производство пред Компенсационния орган
Чл. 285. (1) Увреденото лице предявява пре-
тенцията си за изплащане на обезщетение пред
Компенсационния орган с писмено заявление,
придружено от доказателствата, с които лице-
то разполага.
(2) Срокът за произнасяне на Компенсаци-
онния орган не може да бъде по-дълъг от два
месеца от датата на предявяване на претенция-
та. След изтичане на срока по изречение първо
Компенсационният орган дължи законната
лихва до датата на плащането. Разноските по
определяне и изплащане на обезщетението са
за сметка на виновния водач или за сметка на
Компенсационния орган в случаите по чл. 284,
ал. 3, т. 1.
(3) При получаване на заявление по ал. 1
Компенсационният орган незабавно уведомява
за това обстоятелство и за срока по ал. 2 след-
ните лица:
1. застрахователя на виновния водач или не-
говия представител за уреждане на претенции;